**Проект!**

 **ДОГОВОР ЗА ИЗРАБОТКА, ДОСТАВКА И МОНТАЖ НА МЕБЕЛИ**

Днес ……… 2015г. в гр. Русе, на основание чл.14, ал.4, т.2 от ЗОП се сключи настоящия договор между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ**, адрес: пл. „Свобода” №6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна

и

**………………………………………………. – гр. …………………..**, със седалище и адрес на управление……………………………………………………., ЕИК……………………….,, представлявано от ……………………………, в качеството и на …………………………, наричан за краткост **Изпълнител**.

 **СТРАНИТЕ СЕ СПОРАЗУМЯХА ЗА СЛЕДНОТО:**

**I. ПРЕДМЕТ НА ДОГОВОРА**

Чл.1. (1) Възложителят възлага, а Изпълнителят се задължава да извършва изработка, доставка и монтаж на мебели, за нуждите на Община Русе и второстепенните разпоредители на бюджетна издръжка, които не са самостоятелни юридически лица по предварителни писмени заявки на Възложителя, съгласно Приложения №1, №2, №3, №4, №5 и №6 и Заданието за обществена поръчка, което е неразделна част от настоящия договор.

**II. СТОЙНОСТ НА ДОГОВОРА**

Чл. 2.1. Единичните цени на стоките са определени в Приложенията съставляващи неразделна част от настоящия договор.

Чл. 2.2. Общата стойност на настоящия договор е **…………….. (…..) лева с ДДС** и е в зависимост от направените заявки от страна на Възложителя. Възложителя не е задължен да заяви всички прогнозирани количества и видове мебели.

чл.2.3. Цената е определена при условия на изработка, доставка и монтаж до краен получател.

Чл.2.5. Единичните цени са фиксирани и не подлежат на промяна за срока на действие на договора, освен при намаляване на договорените цени в интерес на Възложителя.

**III. УСЛОВИЯ И НАЧИН НА ПЛАЩАНЕ**

Чл.3.1. Плащането по настоящия договор се осъществява в български лева, чрез банков превод от страна на Възложителя, по банковата сметка на Изпълнителя:

**Банка:** …………………..

**IBAN:** …………………...

**BIC код:** ……………….

На заплащане подлежат заявените, доставени и монтирани мебели.

Чл.3.2. Заплащането на доставената стока се извършва по следния начин – в срок от 30 дни след представяне на следните документи:

а/ фактура – оригинал на съответния заявител /разпоредител/;

б. двустранно подписан приемо - предавателен протокол.

Чл. 3.4. При промяна на банковата сметка на Изпълнителя или други негови банкови данни, същият е длъжен да уведоми Възложителя в тридневен срок от настъпване на промяната.

**IV. СРОК НА ДОСТАВКА МОНТАЖ**

Чл.4.1. Срока на доставка и монтажа на стоките, предмет на настоящия договор се извършва в срок **до 10 дни/за стоките от Приложение №1 / и до 30 дни /за стоките от Приложение № №2, 3, 4, 5 и 6/,** считано от датата на сключване на договора.

**V. МЯСТО, ДАТА НА ДОСТЯВЯНЕ**

Чл.5.1. Мястото на доставяне и монтаж на стоките по този договор е до краен получател – на посочено от Възложителя място в писмената заявка.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6.1. Възложителят се задължава да приеме доставените и монтираните в срок и на място стоки, съответстващи по вид, количество и качество на описаните в настоящия договор.

чл. 6.2. Възложителят се задължава да заплати доставената стока в договорения срок.

чл. 6.3. Възложителят има право да откаже приемането на работата/частично или изцяло/, ако Изпълнителят се е отклонил от изискванията за изработка, доставка и монтаж съгласно този договор, докато Изпълнителят не изпълни точно задълженията си.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7.1. Изпълнителят се задължава да изработва, доставя и монтира стоката, съгласно заявките, в договорения срок и да я предава, придружена със съпътстващата я документация.

Чл.7.2. Изпълнителят се задължава да доставя и монтира стоките в съответния вид, количество и качество на мястото на доставяне, съгласно заявките на Възложителя.

Чл.7.3. Изпълнителят няма право да прехвърля правата и задълженията произтичащи от договора за обществена поръчка на трето лице.

Чл.7.4. Изпълнителят има право, при изпълнение предмета на поръчката, да получи договорената цена, съгласно условията в настоящия договор.

**VIII. КАЧЕСТВО И ГАРАНЦИЯ**

Чл. 8.1. Качеството на стоките, предмет на настоящия договор, следва да отговаря на техническите стандарти на производителя и на изискванията на Възложителя, посочени в Заданието за обществена поръчка и Приложенията.

Чл. 8.2. Гаранционният срок за изработените, доставените и монтирани мебели е 3 /три/ години, считано от датата на подписване на приемо – предавателния протокол.

**IX. ОТГОВОРНОСТ ПРИ НЕТОЧНО ИЗПЪЛНЕНИЕ**

Чл. 9.1. При възникване или откриване на дефект в доставените мебели в рамките на гаранционния срок, Изпълнителят е длъжен да започне работа по отстраняване на съответния дефект в срок до 10 работни дни от получаване уведомление от страна на Възложителя, като ремонтът следва да се извърши в 30-дневен срок.

Чл. 9.2. Ако не е възможна поправка на дефекта в рамките на 30 дневния срок , Изпълнителят е длъжен да достави и монтира мебел, отговарящ на същите технически изисквания. Приемането на ремонтираното/новото обзавеждане се удостоверява с двустранно подписан протокол

Чл. 9.3. Ако Изпълнителят виновно не изпълни възложената доставка и монтаж изцяло или частично, същият дължи неустойка в размер на 0,5% от неизпълнената част за всеки просрочен ден, но не повече от 20% от общата стойност на договора по чл. 2.2.

Чл. 9.4. При пълно неизпълнение на задълженията по настоящия договор и при разваляне на договора от Възложителя, Изпълнителят дължи неустойка в размер 20% от общата стойност на договора.

**X. НАЧИН НА ПРЕКРАТЯВАНЕ НА ДОГОВОРА**

Чл.10.1. Договорът се прекратява в следните случаи :

1. при изпълнение на задълженията на страните;

2. в случай на предявени повече от две възражения, при условията на раздел IX от настоящия договор, Възложителят може да прекрати едностранно без предизвестие договора без да дължи неустойки;

3. при неизпълнение на задълженията на Изпълнителя, Възложителят има право да развали договора по реда на чл.87 от ЗЗД;

4. по взаимно писмено съгласие на страните;

5. при обективна невъзможност за изпълнение поради възникване на форсмажорни обстоятелства.

**XI. СПОРОВЕ**

Чл.11.1. Възникналите през времетраенето на договора спорове между страните се решават чрез преговори между тях.

Чл.11.2. В случай, че не се постигне споразумение по предходния член, всички спорове породени, отнасящи се до него, ще бъдат решавани според българските закони от компетентен съд.

Чл.11.3. За неуредените в настоящия договор въпроси се прилагат разпоредбите на действащото българско законодателство.

**XII. СЪОБЩЕНИЯ**

Чл. 12.1. Всички съобщения между страните, свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

Чл. 12.2. За дата на съобщението се смята :

- датата на предаването – при връчване на съобщението;

- датата на пощенското клеймо на обратната разписка при изпращане по пощата;

- датата на приемането при изпращането по факс.

Чл. 12.3. Валидни адреси и факсове на страните:

ВЪЗЛОЖИТЕЛ : гр. Русе, пл. „Свобода” №6, тел./факс : 082/ 826 100;

ИЗПЪЛНИТЕЛ: ……………………………………………………………………....

Настоящият договор се състави в три еднообразни екземпляра – два за Възложителя и един Изпълнителя.

|  |  |
| --- | --- |
| **Неразделна част от договора са:**1. Заданието за обществена поръчка
2. Приложения №1, №2, №3, №4, №5 и №6
3. Офертата на изпълнителя.
 |  |

**ВЪЗЛОЖИТЕЛ: ИЗПЪЛНИТЕЛ:**

**ПЛАМЕН СТОИЛОВ ……………………………**

*Кмет на Община Русе*

**САБИНА МИНКОВСКА**

*Началник отдел ФС*